શેરબજારમાં ચાલી રહેલી રેલીને કારણે કંપનીઓની બાયબેકની યોજના પર માઠી અસર પડી છે. કંપનીઓ શેર બાયબેક માટે જો ઓફર કરી રહી છે તેના કરતા બજારમાં ઊંચા ભાવ બોલાઈ રહ્યા છે. કંપનીઓને જ્યારે લાગે કે પોતાના શેરનું બજારમાં ઓછું મૂલ્યાંકન અંકાઈ રહ્યું છે ત્યારે શેરધારકોને ચોક્કસ કિંમત આપી તેમની પાસેથી શેર ખરીદવાની ઓફર આપે છે, જેથી શેરધારકોને તેમની પાસેના શેરનું યોગ્ય મૂલ્યાંકન મળી રહે.